Likumprojekts

**Grozījumi likumā “Par reglamentētajām profesijām un profesionālās kvalifikācijas atzīšanu”**

Izdarīt likumā “Par reglamentētajām profesijām un profesionālās kvalifikācijas atzīšanu” (Latvijas Republikas Saeimas un Ministru Kabineta Ziņotājs, 2001, 15. nr.; 2003, 23. nr.; 2004, 13. nr.; 2006, 1., 24. nr.; 2008, 3., 16. nr.; Latvijas Vēstnesis, 2010, 19., 99. nr.; 2011, 24., 62., 65., 103. nr.; 2013, 250. nr.; 2015, 235. nr.; 2016, 42. nr.; 2017, 47., 75. nr.; 2018, 132. nr.; 2019, 86. nr.) šādus grozījumus:

1. 1. pantā:

aizstāt 12. punktā vārdus “reglamentētu profesionālo darbību kopums” ar vārdiem “reglamentēto darbību profesijā kopums”;

aizstāt 15.punktā vārdus “**reglamentētā profesionālā darbība**” ar vārdiem “**reglamentētā darbība profesijā**”.

 2. Papildināt 2. pantu ar 2.1 daļu šādā redakcijā:

“(21) Likums nosaka samērīguma novērtēšanas kārtību normatīvajiem aktiem, ar kuriem nosaka jaunas reglamentētās profesijas vai veic grozījumus prasībās patstāvīgas profesionālās darbības uzsākšanai vai veikšanai reglamentētajās profesijās.”

3. Papildināt likumu ar 2.1 un 2.2 pantu šādā redakcijā:

**“2.1 pants. Profesionālās darbības reglamentēšana**

(1) Piekļuvi profesionālajai darbībai vai tās veikšanas nosacījumus, tostarp īslaicīgu pakalpojumu sniegšanu reglamentētajās profesijās, var reglamentēt šādu sabiedrības interešu aizsardzībai:

1) sabiedriskā kārtība;

2) valsts drošība;

3) sabiedrības veselība;

4) sociālā nodrošinājuma sistēmas finansiālais līdzsvars;

5) patērētāju, pakalpojumu saņēmēju un darba ņēmēju aizsardzība;

6) atbilstīga tiesvedība;

7) tirgus darījumu taisnīgums;

8) krāpšanas apkarošana, nodokļu nemaksāšanas un izvairīšanās no nodokļu maksāšanas novēršana un fiskālās uzraudzības efektivitātes aizsargāšana;

9) transporta drošība;

10) dabas un pilsētvides aizsardzība;

11) dzīvnieku veselība;

12) intelektuālā īpašuma aizsardzība;

13) kultūras mantojuma aizsardzība;

14) sociālā drošība;

15) kultūras politika.

(2) Piekļuvi profesionālajai darbībai vai tās veikšanas nosacījumus, tostarp īslaicīgu pakalpojumu sniegšanu reglamentētajās profesijās, nevar reglamentēt tikai ekonomisku vai administratīvu ieguvumu dēļ.

**2.2 pants. Reglamentētās profesionālās darbības samērīguma novērtēšana**

(1) Pirms tādu normatīvo aktu izstrādes, ar kuriem nosaka jaunas reglamentētās profesijas vai veic grozījumus prasībās patstāvīgas profesionālās darbības uzsākšanai vai veikšanai reglamentētajās profesijās, kā arī prasībās, kas izvirzītas īslaicīgu profesionālo pakalpojumu sniedzējiem Latvijas Republikā reglamentētajās profesijās , veic šo normatīvo aktu būtībai, saturam un ietekmei atbilstoša apjoma profesionālās darbības reglamentācijas prasību samērīguma novērtēšanu (turpmāk – samērīguma novērtēšana) saskaņā ar Ministru kabineta noteikto kārtību.

 (2) Ne retāk kā reizi piecos gados pēc šā panta pirmajā daļā minēto normatīvo aktu pieņemšanas veic samērīguma novērtēšanu, ņemot vērā laika posmā kopš iepriekšējā samērīguma novērtēšanas notikušās pārmaiņas apstākļos, kuri noteica izvirzītās prasības darba uzsākšanai vai veikšanai reglamentētajās profesijās, kā arī prasības, kas izvirzītas īslaicīgu profesionālo pakalpojumu sniedzējiem Latvijas Republikā reglamentētajās profesijās.

(3) Samērīguma novērtēšanu veic tā ministrija, kura ir vadošā valsts pārvaldes iestāde reglamentētajai profesijai atbilstošās politikas jomā saskaņā ar šīs ministrijas nolikumā noteikto. Minētā ministrija samērīguma novērtējumu publisko, nepieciešamības gadījumā veic informācijas apmaiņu ar Eiropas Komisiju, Eiropas Savienības dalībvalstīm vai Eiropas Brīvās tirdzniecības asociācijas dalībvalstīm un citām institūcijām par attiecīgo samērīguma novērtēšanas procesu, tā rezultātu un ietekmi uz izvirzīto mērķu sasniegšanu. Samērīguma novērtēšanu veic un samērīguma novērtējumu publisko Ministru kabineta noteiktajā kārtībā.

(4) Samērīguma novērtēšanu neveic prasībām reglamentētai profesionālajai darbībai, ko nosaka Latvijas Republikai saistošie starptautiskie līgumi un Eiropas Savienības tieši piemērojamie tiesību akti.”

4. Aizstāt 3. panta piektās daļas 8. punktā vārdus “darbības veidiem” ar vārdiem “reglamentēto darbību profesijā veidiem”.

5. Aizstāt IV nodaļas nosaukumā vārdus “reglamentētajās profesionālajās darbībās transporta jomā” ar vārdiem “reglamentētajās darbībās transporta jomas profesijās”.

6. Papildināt 36. pantu ar 15. un 16. punktu šādā redakcijā:

“15) nosaka samērīguma novērtēšanas un samērīguma novērtējumu publiskošanas kārtību;

16) nosaka samērīguma novērtēšanā un samērīguma novērtējuma publiskošanā iesaistītās institūcijas un to pienākumus.”

7. Aizstāt 45. panta pirmās daļas 3. punktā vārdus “reglamentētās profesionālās darbības” ar vārdiem “reglamentētās darbības profesijā”.

8. Papildināt pārejas noteikumus ar 9. un 10. punktu šādā redakcijā:

“9. Šā likuma 2.2 pants stājas spēkā 2020. gada 30. jūlijā.

10. Ministru kabinets līdz 2020. gada 30. jūlijam izdod šā likuma 36. panta 15. un 16. punktā minētos noteikumus.”

9. Papildināt informatīvo atsauci uz Eiropas Savienības direktīvām ar 34. punktu šādā redakcijā:

“34) Eiropas Parlamenta un Padomes 2018.gada 28. jūnija direktīvas 2018/958 par samērīguma novērtēšanu pirms jaunas profesiju reglamentācijas pieņemšanas.”

Iesniedzējs:

Izglītības un zinātnes ministre I.Šuplinska

Vīzē:

Izglītības un zinātnes ministrijas

valsts sekretāre L.Lejiņa

Stūre, 67047899

Inese.Sture@izm.gov.lv